2023 9 26
LT
Europos Sąjungos oficialusis leidinys
L 237/867
b) sutarties ribos (žr.
34 straipsnį) keičiamos taip, kad pinigų srautai patektų į sutarties ribas tada, jei susidaro dėl materialinės subjekto prievolės perduoti pinigus dabartinę arba būsimą datą.
Subjektas materialinės prievolės perduoti pinigus neturi, jeigu turi praktinę galimybę nustatyti pažado perduoti pinigus kainą, kuri visapusiškai atspindėtų pažadėtą pinigų sumą ir susijusią riziką;
c) sutartinės paslaugos maržos paskirstymas (žr.
44 straipsnio e punktą ir 45 straipsnio e punktą) keičiamas taip, kad subjektas sistemingai pripažintų sutartinės paslaugos maržą sutarčių grupės galiojimo laikotarpiu taip, kad būtų atsižvelgta į investicinių paslaugų perdavimą pagal sutartį.
KEITIMAS IR PRIPAŽINIMO NUTRAUKIMAS
Draudimo sutarties keitimas 72.
Jeigu draudimo sutarties sąlygos keičiamos, pavyzdžiui, sutarties šalių susitarimu arba dėl teisės akto pakeitimo, subjektas nutraukia pradinės sutarties pripažinimą, o pakeistą sutartį pripažįsta kaip naują sutartį, taikydamas 17ąjį TFAS arba kitus taikytinus standartus, jeigu ir tik jeigu įvykdoma kuri nors iš a–c punktuose nustatytų sąlygų.
Sutarties sąlygose numatytos teisės įgyvendinimas nėra sutarties pakeitimas.
Sąlygos yra tokios:
a) jeigu pakeistos sąlygos būtų buvusios įtrauktos sudarant sutartį:
i) pagal 3–8A straipsnius pakeistai sutarčiai 17-asis TFAS nebūtų buvęs taikomas;
ii) subjektas būtų atskyręs įvairius komponentus nuo pagrindinės draudimo sutarties pagal 10–13 straipsnius ir dėl to būtų atsiradusi kita draudimo sutartis, kuriai 17-asis TFAS būtų buvęs taikomas;
iii) pagal 34 straipsnį pakeistos sutarties ribos būtų buvusios iš esmės skirtingos arba
iv) pagal 14–24 straipsnius pakeista sutartis būtų buvusi įtraukta į kitą sutarčių grupę;
b) pradinė sutartis atitiko draudimo sutarties su tiesioginio dalyvavimo elementais apibrėžtį, tačiau pakeista sutartis šios apibrėžties nebeatitinka, arba atvirkščiai, arba
c) subjektas taikė pradinei sutarčiai 53–59 arba 69–70 straipsniuose nurodytą įmokų paskirstymo metodą, tačiau dėl pakeitimų sutartis nebeatitinka 53 arba 69 straipsnyje nustatytų metodo taikymo kriterijų.
73.
Jeigu sutarties pakeitimas neatitinka nė vienos 72 straipsnyje nurodytos sąlygos, subjektas dėl pakeitimo atsira­ dusius pinigų srautų pokyčius laiko įvykdymo pinigų srautų įverčių pokyčiais ir taiko 40–52 straipsnius.
Pripažinimo nutraukimas 74.
Subjektas nutraukia draudimo sutarties pripažinimą tada ir tik tada, kai:
a) ji pasibaigia, t. y. kai baigiasi draudimo sutartyje nustatytos prievolės galiojimas, prievolė įvykdoma arba anuliuojama, arba
b) atitinkama bet kuri iš 72 straipsnyje nurodytų sąlygų.